আহমদ ছফা
স্বাধীন বাংলাদেশের প্রথম গ্রন্থ হিসেবে মুক্তধারা থেকে প্রকাশ পায় ছফার প্রবন্ধগ্রন্থ "জাগ্রত বাংলাদেশ"। প্রকাশকাল- শ্রাবণ ১৩৭৮ বা জুলাই ১৯৭১ খ্রিস্টাব্দ। ১৯৭২-এ প্রকাশ পায় "বুদ্ধিবৃত্তির নতুন বিন্যাস"। ১৯৭৯ খ্রিস্টাব্দে "সিপাহী বিদ্রোহের ইতিহাস" এবং ১৯৮১-এ "বাঙালি মুসলমানের মন" গ্রন্থ প্রকাশ পায়।
মোহাম্মদ এয়াকুব আলী চৌধুরী
বাংলা গদ্যের একজন শক্তিশালী শিল্পী ছিলেন। ইসলামি দর্শন ও সংস্কৃতি তাঁর রচনার মূল উপজীব্য। বক্তব্যের বলিষ্ঠতায়, ভাষার মাধুর্যে ও ভাবের গাম্ভীর্যে তার রচনাবলি বিশেষ মর্যাদার দাবিদার। হিন্দু-মুসলমানের সমপ্রীতিতে বিশ্বাসী। বিশ শতকের প্রথম দিকে বাঙালি মুসলমানের মাতৃভাষা বাংলা না উর্দু- এ বিতর্কে তিনি বাংলা ভাষার পক্ষাবলম্বন করেন। সুবক্তা হিসেবেও খ্যাত।
তাঁর প্রকাশিত গ্রন্থের সংখ্যা ৩টি। "নূরনবী" গ্রন্থে রবীন্দ্রনাথের প্রশংসাবাণী সংযোজিত হয়েছে।
এছাড়া বাংলা একাডেমি প্রকাশ করেছে "এয়াকুব আলী চৌধুরী অপ্রকাশিত রচনা" নামীয় একটি গ্রন্থ। এর সম্পাদক আমীনুর রহমান।